|  |  |
| --- | --- |
| **AKTI OPĆINSKOG NAČELNIKA:** |  |
|  |  |
| 1.Plan aktivnog uključenja svih subjekata zaštite od požara za 2024. godinu | 1 |
| 2.Izvješće o realizaciji Plana utroška sredstava od prodaje obiteljske kuće ili stana u državnom  vlasništvu na potpomognutom području Općine Gračac u 2023. godini | 6 |
| 3.Izvješće o realizaciji Programa utroška sredstava šumskog doprinosa za 2023. godinu | 8 |
| 4.Izvješće o realizaciji Programa utroška sredstava naknade za zadržavanje nezakonito  izgrađene zgrade u prostoru za 2023. godinu | 10 |
|  |  |

|  |  |
| --- | --- |
| **AKTI OPĆINSKOG VIJEĆA:** |  |
|  |  |
| 1.Zaključak o usvajanju Izvješća o realizaciji Programa utroška sredstava naknade  za zadržavanje nezakonito izgrađene zgrade u prostoru za 2023. godinu | 11 |
| 2.Zaključak o usvajanju Izvješća o realizaciji Programa utroška sredstava šumskog doprinosa  za 2023. godinu | 12 |
| 3.Zaključak o usvajanju Izvješća o realizaciji Plana utroška sredstava od prodaje obiteljske  kuće ili stana u državnom vlasništvu na potpomognutom području Općine Gračac  u 2023. godini | 13 |
| 4.Izvješće o izvršenju Plana djelovanja u području prirodnih nepogoda za područje Općine  Gračac za 2023. godinu | 14 |
| 5.Odluka o davanju suglasnosti na cijene grobnih naknada | 19 |
| 6.Odluka o davanju suglasnosti za pripajanje trgovačkog društva GRAČAC VODOVOD  I ODVODNJA, društvo s ograničenom odgovornošću za djelatnosti javne vodoopskrbe  i javne odvodnje trgovačkom društvu VODOVOD d.o.o. za usluge opskrbe pitkom vodom | 20 |
| 7.Odluka o usvajanju Integriranog akcijskog plana energetski i klimatski održivog razvitka | 21 |
| 8.Plan operativne provedbe Programa aktivnosti u provedbi posebnih mjera zaštite od požara  od interesa za Općinu Gračac u 2024. godini | 22 |
| 9.Odluka o dodjeli Zahvalnice Općine Gračac u 2024. godini | 26 |
| 10.Odluka o dodjeli Godišnje nagrade Općine Gračac u 2024. godini | 27 |
| 11.Odluka o otpisu zastarjelih potraživanja | 28 |
| 12.Odluka o davanju suglasnosti na Plan upisa | 29 |
|  |  |

**OPĆINSKI NAČELNIK**

**KLASA: 240-01/24-01/2**

**URBROJ: 2198-31-01-24-4  
Gračac, 16. travnja 2024.**

Temeljem članka čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18 i 1/20, 4/21), Programa aktivnosti u provedbi posebnih mjera zaštite od požara od interesa za Republike Hrvatske u 2024. godini Zaključak Vlade RH, KLASA: 022-03/24-07/13, URBROJ: 50301-29/23-24-2, od 31. siječnja 2024) i Plana zaštite od požara Općine Gračac („Službeni glasnik Općine Gračac“ 4/22), na prijedlog Stožera civilne zaštite Općine Gračac, Općinski načelnik Općine Gračac donosi

**P L A N**

**aktivnog uključenja svih subjekata zaštite od požara za 2024. godinu**

**1. Uključivanje vatrogasnih postrojbi u akciju gašenja požara**

Dojava požara vrši se preko, odnosno od strane:

- fiksne telefonske mreže,

- bežične telefonske mreže,

- ustrojstvene jedinice nadležne policijske uprave,

- motritelja s motrionica s kojih se motri prostor Općine,

- sustava za dojavu požara.

Sustav uključivanja vatrogasnih postrojbi u akciju gašenja požara temelji se na sustavu dojave požara.

Dojava požara vrši se pozivom na telefon:

* **193 Vatrogasna postrojba,**
* **112 ŽC 112**
* **192 stalno operativno dežurstvo Postaje granične policije Gračac**

Načelno akcijom gašenja požara zapovijeda zapovjednik vatrogasne postrojbe koja je prva počela gasiti požar. Ako zapovjednik koji zapovijeda vatrogasnom intervencijom ocijeni da raspoloživim sredstvima i snagama nije u mogućnosti uspješno obaviti intervenciju, o događaju odmah izvješćuje nadređenog vatrogasnog zapovjednika koji preuzima zapovijedanje intervencijom. U slučaju nastanka velikog požara ili neposredne opasnosti od nastanka velikog požara zapovjednik VP-a Gračac dužan je o tome izvijestiti županijskog vatrogasnog zapovjednika, Vatrogasno operativno središte VOS Divulje te ŽC na broj 112.

**Tablica 1.** Prikaz sustava uključivanja vatrogasnih postrojbi u akciju gašenja požara

| **Dojava požara i požarno uzbunjivanje** | **Način dojave ili uzbunjivanja** | **Napomene i postupci** |
| --- | --- | --- |
| **1.** a) Dojava požara prema VP-u Gračac | Telefonom, mobitelom, radijskim postajama, osobno | VP Gračac prima dojavu požara te  uzbunjivanja vatrogasaca provodi  dežurni vatrogasac |
| 2. Uzbunjivanje vatrogasaca DVD-a Srb i Gračac | Telefonom, mobitelom, radijskim postajama, sirenom za požarno uzbunjivanje | Uzbunjivanje vatrogasaca DVD- a Srb i Gračac provodi VP Gračac preko zapovjednik ili zamjenika zapovjednika DVD-a Srb i Gračac |
| **3**. Uzbunjivanje vatrogasnih snaga ustrojenih izvan prostora Općine | Radijskim postajama, telefonom, mobitelom | U slučaju nastanka požara velikih  razmjera koje ne mogu ugasiti  pripadnici JVP Gračac, DVD-a Srb i  Gračac, zapovjednik akcije gašenja  požara o tome obavještava  županijskog vatrogasnog  zapovjednika, koji upućuje zahtjev za angažiranje dodatnih vatrogasnih  snaga i tehnike.. |

**Tablica 2.**

| **Postrojba/tijelo** | **Funkcija** | **Ime i prezime** | **Telefon/mobitel** |
| --- | --- | --- | --- |
| Vatrogasna  postrojba Gračac | Zapovjednik | Marko Zagorac | 0989315322 |
| Zamjenik zapovjednika | Julijan Eškinja | 098/290422 |
| DVD GRAČAC | Zapovjednik | Jakov Tulumović | 099/5143347 |
| DVD Srb | Zapovjednik | Marko Brkić | 098/1603394 |
| Županijski vatrogasni zapovjednik | | Matej Rudić | 099/460-0590 |
| VOS Divulje | | | 021/309-600,  021/309-601,  021/309-602,  specijal: 42-600  42-601; 42-602 |
| ŽC | | | 112 |
| VOC Zadar | | | 193 |

VP Gračac te DVD Gračac i Srb uključivati će se u akciju gašenja požara na području drugih gradova i/ili općina isključivo po zapovijedi županijskog ili glavnog vatrogasnog zapovjednika. S obzirom na broj vatrogasaca, opreme i vozila te ustroja DVD-a Gračac i Srb, uključivanje vatrogasne postrojbe u akcije gašenja požara nastalih na prostorima drugih gradova i općina izvan područja Općine Gračac može umanjiti operativnu spremnost.

**2. Uključivanje tvrtki i službi u akciju gašenja požara**

**2.1. Distributer električne energije**

Odmah po prijemu zahtjeva od strane zapovjednika akcije gašenja požara, u akciju gašenja požara se pozivaju i uključuju odgovorne osobe distributera električne energije Hrvatske elektroprivrede koje su upisane u sljedećoj tablici.

**Tablica 3.**

|  |  |
| --- | --- |
| **Hrvatska elektroprivreda** | |
| **Distributer/Ispostava** | **Telefon** |
| HEP ODS d.o.o., Elektrolika Gospić | 053 57 01 11 053 57 01 12 |

Dežurnog dispečera električnog napona obvezno je uključiti u provedbu akcije gašenja požara, kada je zbog značajki nastalog požara nužno iskopčati električnu mrežu i postrojenja za distribuciju i prijenos električnog napona do požarom ugroženih građevina i/ili do, odnosno kroz požarom ugrožene prostore.

**2.2. Uključivanje fizičkih i pravnih osoba koje obavljaju komunalne i druge značajne poslove u akciju gašenja požara**

Kada je za učinkovitu provedbu akcije gašenja požara i/ili spašavanja ljudi i imovine ugroženih požarom potrebno angažirati uređaje, opremu i sredstva (rovokopač, bager, kamion-kiper) fizičkih i pravnih osoba, pozivanje tih osoba dužni su izvršiti zapovjednik VP-a Gračac ili drugi zapovjednik akcije gašenja požara. Na području Općine Gračac, kao pravne osobe od interesa za sustav civilne zaštite, u smislu ispred navedenog, određeni su:

* **GRAČAC ČISTOĆA d.o.o. - 023/773 925, 0993252777**
* **GRAČAC VODOVOD I ODVODNJA d.o.o. - 023/773 728, 0993252775**

Kada je zbog učinkovitosti vatrogasne intervencije neophodno izvoditi određene radove na cestama, o tome je potrebno obavijestiti Županijsku upravu za ceste Zadarske županije, i to pozivom upućenim prema stalnom dežurstvu navedenom u tablici.

**Tablica 4.**

|  |  |
| --- | --- |
| **Prometnice** | |
| **Nadležna pravna osoba** | **Telefon** |
| Županijska uprava za ceste Zadar | 023/250-509 |

U slučaju potrebe zatvaranja dotoka vode na vodovodnoj mreži ili ograničenja potrošnje vode određenim potrošačima ili područjima u svrhu osiguranja propisanog tlaka i protoka vode za gašenje požara, zahtjev za zatvaranje ili ograničenje dotoka vode podnijet će se pozivom na brojeve telefona i mobitela koji su upisani u sljedećoj tablici.

**Tablica 5.**

|  |  |
| --- | --- |
| **Ograničenje vode** | |
| **Tvrtka** | **Telefon** |
| Gračac vodovod i odvodnja d.o.o | 023 773 728  099 32 52 775 |

U slučaju nastanka požara na šumskim površinama pozivati će se Šumarija Gračac na brojeve telefona i/ili mobitela koji su upisani u tablici

**Tablica 6.**

|  |  |  |
| --- | --- | --- |
| **Nadležna pravna osoba** | **Služba** | **Telefon** |
| HŠ UŠP Gospić, Šumarija Gračac | Svakodnevno dežurstvo | 023 773 071 |

**2.3. Opskrba hranom i pićem**

Gasitelji se u organizaciji Načelnika ili njegovog zamjenika tijekom sudjelovanja u akcijama gašenja požara koje traju duže od 8 sati ili kraće od toga po prosudbi i na zahtjev zapovjednika akcije gašenja požara, opskrbljuju hranom i vodom dostavljanim od strane pravnih osoba od interesa za Općinu Gračac.

* **Tommy Maximarket Gračac**

Preuzimanje i dopremu hrane i vode do mjesta nastanka požara obavljaju članovi vatrogasnih postrojbi i to vozilima vatrogasnih postrojbi.

**2.4. Služba prve pomoći**

Kada u požaru nastanu ozljede ili druge štete po zdravlje ljudi ili ako se zbog značajki požara predviđa mogućnost ozljeđivanja ili nastanka drugih šteta po zdravlje ljudi, na poziv zapovjednika VP-a Gračac, odnosno na zapovijed zapovjednika vatrogasne intervencije i poziv dežurnog u ŽC-u, u akciju gašenja požara ili saniranja akcidenta uključuju se službe hitne medicinske pomoći. Pozivanje hitne medicinske pomoći u akciju gašenja požara vrši se pozivom na brojeve telefona upisane u sljedećoj tablici.

**Tablica 7.**

|  |  |
| --- | --- |
| **Naziv zdravstvene ustanove/ Ime i prezime liječnika** | **Broj telefona** |
| Zavod za hitnu medicinu Zadarske županije, Ispostava Gračac | 194  112 |

# 2.5. Upoznavanje općinskih čelnika s nastalim požarom

Obavješćivanje čelnika Općine Gračac o nastalom požaru vrši se:

* kada nastane požar većih razmjera ili postoji opasnost od nastanka požara većih razmjera, te ako su nastale ili postoji opasnost od nastanka velikih šteta po zdravlje ljudi i/ili imovinu,
* u slučaju kada se u požar uključuju vatrogasne postrojbe iz drugih gradova i/ili općina,
* u slučaju kada se vatrogasne postrojbe s područja općine upućuju na vatrogasna djelovanja izvan prostora Općine Gračac,
* u slučaju ako se za potrebe provedbe akcije gašenje požara moraju osigurati uređaji, oprema, sredstva i gasitelji, u kojim postupcima moraju sudjelovati i općinski čelnici u skladu sa odredbama ovog Plana.

Obavješćivanje čelnika Općine Gračac o nastalim požarima vrši VOC i ŽC 112 na zahtjev zapovjednika akcije gašenja požara.

U slučaju nastanka požara koji je poprimio značajke prirodne nepogode, koji događaj zahtjeva angažiranje velikog broja ljudi i opreme, Načelnik ili njega ovlaštena osoba, na zahtjev županijskog vatrogasnog zapovjednika može:

* zapovijediti sudjelovanje svih sposobnih osoba koje su starije od 18 godine s područja općine u obavljanju pomoćnih poslova na intervenciji i spašavanju ljudi i imovine ugroženih nastalim događajem,
* zapovijediti da se stave na raspolaganje alat, prijevozna sredstva, tehnička oprema i druga sredstva za potrebe provedbe intervencije i za spašavanje ljudi i imovine ugroženih nastalim događajem.

**Tablica 8.**

|  |  |  |  |
| --- | --- | --- | --- |
| **Redni broj** | **Funkcija** | **Ime i prezime** | **Telefon** |
| 1. | Općinski načelnik | Robert Juko | 0994375465 |
| 2. | Zamjenik općinskog načelnika iz reda pripadnika srpske nacionalne manjine | Nebojša Rađenović | 0995955059 |

# 2.6. Slučajevi kada se u akciju gašenja požara pozivaju, odnosno uključuju vatrogasne postrojbe izvan područja Općine

U akciju gašenja požara većih razmjera nastalih na stambenim građevinama razine izgrađenosti P+3 pozivaju se vatrogasne postrojbe ustrojene izvan prostora koje imaju vozila za provedbu vatrogasnih djelovanja na visinama (hidraulične zglobne platforme, autoljestve).

U slučaju nastanka velikih požara u građevinama i na prostorima pravnih osoba koje skladište i/ili koriste velike količine opasnih tvari po procjeni zapovjednika gašenja požara pozivaju se i vatrogasne postrojbe iz susjednih i drugih gradova i/ili općina.

U provedbu vatrogasnih djelovanja u akcijama saniranja ekoloških akcidenata sa opasnim tvarima, pozivaju se vatrogasne postrojbe ustrojene izvan Općine Gračac koje su opremljene za odgovarajućim vozilima, uređajima, opremom i sredstvima neophodnih za provedbu sigurne sanacije tih akcidenata.

U slučaju nastanka velikih požara na otvorenom prostoru Općine Gračac, posebno na nepristupačnim i teško pristupačnim prostorima, pozivaju se vatrogasne postrojbe iz drugih

općina i gradova i zračne vatrogasne snage.

**3.** Ovaj Plan stupa na snagu osmog dana od dana objave u „Službenom glasniku Općine Gračac“.

**OPĆINSKI NAČELNIK:**

**Robert Juko, ing.**

**OPĆINSKI NAČELNIK**

**KLASA: 370-01/22-01/2**

**URBROJ: 2198-31-01-24-3**

**Gračac, 15. ožujka 2024. godine**

Na temelju članka 32. Statuta Općine Gračac („Službeni glasnik Zadarske županije“ br. 11/13, „Službeni glasnik Općine Gračac“ 1/18, 1/20, 4/21) i članka 33. Zakona o stambenom zbrinjavanju na potpomognutim područjima (NN 106/18, 98/19, 82/23), općinski načelnik Općine Gračac dana 15. ožujka 2024. godine donosi

**IZVJEŠĆE**

**o realizaciji Plana utroška sredstava od prodaje obiteljske kuće ili stana u državnom vlasništvu na** **potpomognutom području**

**Općine Gračac u 2023. godini**

**I**

Na temelju Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2023. godini (Službeni glasnik Općine Gračac broj 7/22, 6/23) te Proračuna Općine Gračac za 2023. godinu, u kojem je iskazan plan prihoda od prodaje obiteljske kuće ili stana u državnom vlasništvu na potpomognutom području Općine Gračac u 2023. godini (Službeni glasnik Općine Gračac br. 7/22, 2/23, 6/23), planiran je za 2023. god. s osnove navedenog prihoda, na poziciji P027, konto 7211, prihod u iznosu od **111.200,00 eura**, a realiziran je i u Proračun Općine Gračac uplaćen iznos od  **17.075,45 eura.**

**II**

Planom utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2023. godini sukladno Proračunu Općine Gračac za 2023. godinu, te odredbama navedenim u članku 1. ovog Plana određuje se da će se prihodi u planiranom iznosu od 111.200,00 eura koristiti za podizanje standarda stambenog fonda i komunalne infrastrukture i to:

**- Financiranje Kapitalnog projekta K100070 „Proširenje i modernizacija javne rasvjete u naselju Gračac na poziciji rashoda R497, konto 4214, u djelomičnom iznosu od 19.908,00 eura.**

**- Financiranje Kapitalnog projekta K100066 „Sanacija nerazvrstane ceste Srb“ na poziciji rashoda R454-2, konto 4213, u iznosu od 50.744,00 eura.**

**- Financiranje Kapitalnog projekta K100071 „Sanacija dijela vodoopskrbne mreže Unska“ na poziciji rashoda R516, konto 4214, u iznosu od 13.000,00 eura.** **- Financiranje Tekućeg projekta T100043 „Popravak mostova” na poziciji rashoda R496, konto 4511, u iznosu 10.650,00 eura.**

**- Financiranje kapitalnog projekta K100041, „Izgradnja seljačke tržnice Gračac” na poziciji rashoda R334, konto, 4214, u djelomičnom iznosu 16.898,00 eura. ”**

**III**

Uplaćena sredstva iz točke 1. ovog Izvješća mogu se koristiti za izgradnju i obnovu komunalne infrastrukture, stambeno zbrinjavanje, izgradnju socijalnih stanova te podizanje standarda stambenog fonda.

Realizacijom proračunskih prihoda u 2023. godini u iznosu od **17.075,45 eura** sredstva su se koristila za financiranje sljedećih projekata:

**- Financiranje Kapitalnog projekta K100066 „Sanacija nerazvrstane ceste Srb“ na poziciji rashoda R454-2, konto 4213, u djelomičnom iznosu utroška pozicije rashoda od 17.075,45 eura.**

**IV**

Ovo Izvješće objavit će se u „Službenom glasniku Općine Gračac“.

**OPĆINSKI NAČELNIK:**

**Robert Juko, ing.**

**OPĆINSKI NAČELNIK**

**KLASA: 321-01/22-01/3**

**URBROJ: 2198-31-01-24-4**

**Gračac, 15. ožujka 2024. god.**

Na temelju članka 69. stavka 4. Zakona o šumama („Narodne novine“ broj 68/18, 115/18, 98/19, 32/20, 145/20, 101/23) i članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18,1/20, 4/21), Općinski načelnik Općine Gračac podnosi

**IZVJEŠĆE O REALIZACIJI PROGRAMA**

**utroška sredstava šumskog doprinosa za 2023. godinu**

**Članak 1.**

Na temelju Programa utroška sredstava doprinosa za šume za 2023. godinu (Službeni glasnik Općine Gračac broj: 7/22, 2/23, 6/23 ) te Proračuna Općine Gračac za 2023. godinu u kojem je iskazan plan prihoda od šumskog doprinosa u 2023. godini (Službeni glasnik Općine Gračac br. 7/22, 2/23, 6/23), planiran je za 2023. godinu u sklopu izvora financiranja – pozicija P021, konto 6524, prihod šumskog doprinosa, u ukupnom godišnjem iznosu od **194.079,00 eura** a ostvaren je i u Proračun Općine Gračac uplaćen iznos od **157.080,58 eura.**

**Članak 2.**

Programom utroška sredstava šumskog doprinosa u 2023. godini sukladno Proračunu Općine Gračac za 2023. godinu te odredbama navedenim u članku 3. Programa, određuje se da će se prihodi u planiranom iznosu od **194.079,00 eura** koristiti za izgradnju objekata komunalne infrastrukture za namjenu:

- Kapitalni projekt K100007 –Izgradnja javne rasvjete u naseljima, na poziciji rashoda R100-3, broj konta 3295 – Priključak, u iznosu od 10.618,00 eura.

- Kapitalni projekt K100029 – Sanacija i uređenje ulica u naselju Gračac na poziciji rashoda R400 i R400-1, broj konta 4213 u iznosu od 30.162,00 eura.

- Kapitalni projekt K100044 – Sanacija nerazvrstanih cesta u naseljima na poziciji rashoda R324, broj konta 4213 u iznosu od 29.867,00 eura.

- Tekući projekt T100034 – Uređenje objekta javnog toaleta na tržnici na poziciji rashoda R481, broj konta 4511 u iznosu od 700,00 eura.

- Kapitalni projekt K100066 – Sanacija nerazvrstane ceste Srb na poziciji rashoda R454, broj konta 4213 u iznosu 21.210 eura.

- Kapitalni projekt K100050 Izgradnja svlačionica i tribina na nogometnom stadionu Gračac na poziciji rashoda R390 i R 390-3, broj konta 4214 u iznosu 67.550,00 eura.

- Kapitalni projekt K100059 Izgradnja ograde na grobljima u Gračacu, na poziciji rashoda R452, broj konta 4213 u iznosu 13.272,00 eura.

- Tekući projekt T100045 Odvoz otpada nakon posljedica poplave, na poziciji rashoda R532, broj konta 3234 u ukupnom iznosu 20.700,00 eura.

**Članak 3.**

Realizacija Proračunskih prihoda doprinosa za šume u iznosu **157.080,58 eura** korištena je je na financiranje sljedećih projekata:

- Kapitalni projekt K100029 – Sanacija i uređenje ulica u naselju Gračac na poziciji rashoda R400 i R400-1, broj konta 4213 u iznosu od 16.861,43 eura.

- Kapitalni projekt K100044 – Sanacija nerazvrstanih cesta u naseljima na poziciji rashoda R324, broj konta 4213 u iznosu od 59.734,00 eura.

Kapitalni projekt K100066 – Sanacija nerazvrstane ceste Srb na poziciji rashoda R454, broj konta 4213 u iznosu 21.210 eura.

- Kapitalni projekt Izgradnja svlačionica i tribina na nogometnom stadionu Gračac na poziciji rashoda R390 i R 390-3, broj konta 4214 u iznosu 26.715,90 eura.

-Tekući projekt T100045 Odvoz otpada nakon posljedica poplave, na poziciji rashoda R532, broj konta 3234 u ukupnom iznosu 14.570,36 eura.

Kapitalni projekt K100059 Izgradnja ograde na grobljima u Gračacu, na poziciji rashoda R452, broj konta 4213 u iznosu 13.272,00 eura.

Višak prihoda koji nije utrošen u 2023. godini u iznosu 4.716,89 eura prenosi se u 2024. godinu i rasporedit će se na financiranje projekata za izgradnju i obnovu komunalne infrastrukture u 2024. godini.

**Članak 4.**

Ovo izvješće objavit će se u „Službenom glasniku Općine Gračac“.

**OPĆINSKI NAČELNIK:**

**Robert Juko, ing.**

**OPĆINSKI NAČELNIK**

**KLASA: 361-01/22-01/3**

**URBROJ: 2198-31-01-24-2**

**Gračac, 15. ožujka 2024. god**

Na temelju članka 31. stavka 3. Zakona o postupanju s nezakonito izgrađenim zgradama (“Narodne novine”, broj 86/12, 143/13, 65/17, 14/19) i članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21), općinski načelnik Općine Gračac podnosi

**IZVJEŠĆE O REALIZACIJI PROGRAMA**

**utroška sredstava naknade za zadržavanje nezakonito izgrađene zgrade u prostoru za 2023. godinu**

**Članak 1.**

Na temelju Programa utroška sredstava naknade za zadržavanje nezakonito izgrađene zgrade u prostoru za 2023. godinu („Službeni glasnik Općine Gračac“ broj: 7/22) te Proračuna Općine Gračac za 2023. godinu u kojem je iskazan plan prihoda od naknade za zadržavanje nezakonite zgrade u prostoru u 2023. godini („Službeni glasnik Općine Gračac“ br. 7/22, 2/23, 6/23), planiran je za 2023. godinu u sklopu izvora financiranja – pozicija P028, konto 6429, prihod naknade za zadržavanje nezakonito izgrađene zgrade, u ukupnom godišnjem iznosu od 1.327,00 eura, a ostvaren je i u Proračun Općine Gračac uplaćen iznos od 383,00 eura.

**Članak 2.**

Programom utroška sredstava za zadržavanje nezakonito izgrađene zgrade u prostoru u 2023. godini sukladno Proračunu Općine Gračac za 2023. godinu, te odredbama navedenim u članku 1. Programa određuje se da će se prihodi u planiranom iznosu od 1.327,00 eura utrošiti kao izvor financiranja kapitalnog projekta:

* K100070 na poziciji rashoda R487-2, konto 4264, „Izmjene Prostornog plana uređenja Općine Gračac“ financiranje u iznosu 1.327,00 eura**.**

**Članak 3.**

Realizacijom proračuna iskazani prihodi naknade za zadržavanje nezakonito izgrađene zgrade u prostoru za 2023. godinu u iznosu  **383,00 eura** nisu utrošeni u 2023. godini.

Višak prihoda koji nije utrošen u 2023. godini u iznosu 383,00 eura prenosi se u 2024. godinu i rasporedit će se na financiranje kapitalnog projekta planiranog za 2024. godinu:

* K100070 na poziciji rashoda R487-2, konto 4264, „Izmjene Prostornog plana uređenja Općine Gračac“**.**

**Članak 4.**

Ovo izvješće objavit će se u „Službenom glasniku Općine Gračac“ .

**OPĆINSKI NAČELNIK:**

**Robert Juko, ing.**

**OPĆINSKO VIJEĆE**

**KLASA: 361-01/22-01/3**

**URBROJ: 2198-31-02-24-3**

**Gračac, 18. travnja 2024. god**

Temeljem članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18,1/20, 4/21), na 22. sjednici održanoj 18. travnja 2024. godine, Općinsko vijeće Općine Gračac donosi

#### Zaključak o usvajanju

**Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2023. godinu**

1. Usvaja se Izvješće o realizaciji Programa utroška sredstava naknade za zadržavanje nezakonito izgrađene zgrade u prostoru za 2023. godinu, općinskog načelnika Općine Gračac.
2. Ovaj Zaključak stupa na snagu osmog dana nakon objave u «Službenom glasniku Općine Gračac».

**PREDSJEDNICA:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 321-01/22-01/3**

**URBROJ: 2198-31-02-24-5**

**Gračac, 18. travnja 2024. god**

Temeljem članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18,1/20, 4/21), na 22. sjednici održanoj 18. travnja 2024. godine, Općinsko vijeće Općine Gračac donosi

#### Zaključak o usvajanju

**Izvješća o realizaciji Programa utroška sredstava šumskog doprinosa**

**za 2023. godinu**

1. Usvaja se Izvješće o realizaciji Programa utroška sredstava šumskog doprinosa za 2023. godinu, općinskog načelnika Općine Gračac.
2. Ovaj Zaključak stupa na snagu osmog dana nakon objave u «Službenom glasniku Općine Gračac».

**PREDSJEDNICA:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 370-01/22-01/2**

**URBROJ: 2198-31-02-24-4**

**Gračac, 18. travnja 2024. god**

Temeljem članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18,1/20, 4/21), na 22. sjednici održanoj 18. travnja 2024. godine, Općinsko vijeće Općine Gračac donosi

#### Zaključak o usvajanju

**Izvješća o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području**

**Općine Gračac u 2023. godini**

1. Usvaja se Izvješće o realizaciji Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2023. godini, općinskog načelnika Općine Gračac.
2. Ovaj Zaključak stupa na snagu osmog dana nakon objave u «Službenom glasniku Općine Gračac».

**PREDSJEDNICA:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 240-01/24-01/4**

**URBROJ: 2198-31-02-24-1**

**Gračac, 18. travnja 2024. godine**

Na temelju članka 17. stavka 3. Zakona o uklanjanju i ublažavanju posljedica prirodnih nepogoda (“Narodne novine” broj 16/19 ) i članka 32. Statuta Općine Gračac ("Službeni glasnik Zadarske županije“ 11/13, „Službeni glasnik Općine Gračac 1/18, 1/20, 4/21), Općinsko vijeće Općine Gračac na 22. sjednici održanoj dana 18. travnja 2024. godine, usvaja

**IZVJEŠĆE**

**o izvršenju Plana djelovanja u području prirodnih nepogoda**

**za područje Općine Gračac za 2023. godinu**

**I.**

Temeljem članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) (u daljnjem tekstu: Zakon) predstavničko tijelo jedinice lokalne i područne (regionalne) samouprave do 30. studenog tekuće godine donosi Plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

Člankom 17. stavkom 3. Zakona izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave do 31. ožujka tekuće godine, izvješće o izvršenju plana djelovanja za proteklu kalendarsku godinu.

**II.**

***Prirodne nepogode***

Sukladno članku 3. Zakona prirodnom nepogodom smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodnom nepogodom smatraju se:

1. potres

2. olujni i orkanski vjetar

3. požar

4. poplava

5. suša

6. tuča, kiša koja se smrzava u dodiru s podlogom

7. mraz

8. izvanredno velika visina snijega

9. snježni nanos i lavina

10. nagomilavanje leda na vodotocima

11. klizanje, tečenje, odronjavanje i prevrtanje zemljišta

12. druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

U smislu ovog Zakona, štetama od prirodnih nepogoda ne smatraju se one štete koje su namjerno izazvane na vlastitoj imovini te štete koje su nastale zbog nemara i/ili zbog nepoduzimanja propisanih mjera zaštite.

**III.**

***Mjere i nositelji mjera u slučaju nastajanja prirodnih nepogoda na području Općine***

Prilikom provedbi mjera radi djelomičnog ublažavanja šteta od prirodnih nepogoda o kojima odlučuju nadležna tijela iz ovoga Zakona obvezno se uzima u obzir opseg nastalih šteta i utjecaj prirodnih nepogoda na stradanja stanovništva, ugrozu života i zdravlja ljudi te onemogućavanje nesmetanog funkcioniranja gospodarstva.

Planom djelovanja u području prirodnih nepogoda za 2023. godine Općine Gračac mjere i nositelji mjera u slučaju nastajanja prirodnih nepogoda određeni su za sljedeće prirodne nepogode:

- potres

- poplava

- suša

- ekstremne temperature (toplinski val)

- olujno ili orkansko nevrijeme i jak vjetar

- tuča

- snijeg i led

- požar otvorenog tipa

- prolom hidrakumulacijskih brana

- mraz

**IV.**

***Izvori sredstva pomoći za ublažavanje i djelomično uklanjanje posljedica prirodnih nepogoda***

Novčana sredstva i druge vrste pomoći za djelomičnu sanaciju šteta od prirodnih nepogoda na imovini oštećenika osiguravaju se iz:

* Državnog proračuna s proračunskog razdjela ministarstva nadležnog za financije,
* Fondova Europske unije i
* Donacija.

Sredstva iz fondova EU se ne mogu osigurati unaprijed, njihova dodjela se provodi prema posebnim propisima kojima se uređuje korištenje sredstava iz fondova EU.

Sredstva pomoći za ublažavanje i djelomično uklanjanje posljedica prirodnih nepogoda strogo su namjenska sredstva te se raspoređuju prema postotku oštećenja vrijednosti potvrđene konačne procjene štete, o čemu odlučuju nadležna tijela. Navedena sredstva su nepovratna i namjenska te se ne mogu koristiti kao kreditna sredstva niti zadržati kao prihod proračuna Općine. Općinski načelnik te krajnji korisnici odgovorni su za namjensko korištenje sredstava pomoći za ublažavanje i djelomično uklanjanje posljedica prirodnih nepogoda.

Pomoć za ublažavanje i djelomično uklanjanje posljedica prirodnih nepogoda ne dodjeljuje se za:

1. štete na imovini koja je osigurana,
2. štete na imovini koje nastanu od prirodnih nepogoda, a izazvane su namjerno, iz krajnjeg nemara ili nisu bile poduzete propisane mjere zaštite,
3. neizravne štete,
4. štete nastale na nezakonito izgrađenim zgradama javne namjene, gospodarskim zgradama i stambenim zgradama za koje nije doneseno rješenje o izvedenom stanju prema posebnim propisima, osim kada je prije nastanka prirodne nepogode, pokrenut postupak donošenja rješenja o izvedenom stanju, u kojem slučaju će sredstva pomoći biti dodijeljena tek kada oštećenik dostavi pravomoćno rješenje nadležnog tijela,
5. štete nastale na objektu ili području koje je u skladu s propisima koji uređuju zaštitu kulturnog dobra aktom proglašeno kulturnim dobrom ili je u vrijeme nastanka prirodne nepogode u postupku proglašavanja kulturnim dobrom,
6. štete koje nisu prijavljene i na propisan način i u zadanom roku unijete u Registar šteta prema odredbama *Zakona*,
7. štete u slučaju osigurljivih rizika na imovini koja nije osigurana ako je vrijednost oštećene imovine manja od 60 % vrijednosti imovine.

**V.**

***Proglašenje prirodne nepogode***

Velike količine kišnih padalina (14.05.2023.) prouzročile su poplavu šireg područja Općine Gračac pri čemu su nastale velike materijalne štete na stambenim i gospodarskim objektima, javnoj infrastrukturi, svoj vrsti opreme kao i štete na poljoprivredi.

Dana 12. lipnja 2023 godine na prijedlog općinskog načelnika Općine Gračac, župan Zadarske županije donio je:

* *Odluku o proglašenju prirodne nepogode uzrokovane poplavom za područje Grada Obrovca i Općine Gračac („Službeni glasnik Zadarske županije“ broj 9/23)*

**VI.**

**Procjena prirodnih nepogoda**

Općinsko povjerenstvo za procjenu šteta od prirodnih nepogoda Općine Gračac obradilo je sve prispjele zahtjeve, podatke unijelo u Registar šteta te procijenilo štetu u ukupnom iznosu od 2.301.764,23 €, od čega šteta na prometnoj infrastrukturi iz nadležnosti Općine Gračac iznosi 834.122,73 €.

Vlade RH donijela je Rješenje o odobrenju sredstava na teret Proračunske zalihe Državnog proračuna RH za 2023. godinu, KLASA: 400-06/23-02/04, URBROJ: 50301-05/16-23-2, od 21. 12. 2023. godine, kojim se Općini Gračac odobravaju sredstva za sanaciju prometne infrastrukture u iznosu od 834.123,00 €.

**VII.**

**Mjere i suradnja s nadležnim tijelima**

Nadležna tijela za provedbu mjera s ciljem djelomičnog ublažavanja šteta uslijed prirodnih nepogoda jesu:

* Vlada Republike Hrvatske,
* Povjerenstva za procjenu šteta od elementarnih nepogoda,
* Nadležna ministarstava (za poljoprivredu, ribarstvo i akvakulturu, gospodarstvo, graditeljstvo i prostorno uređenje, zaštitu okoliša i energetiku, more, promet i infrastrukturu ...),
* Zadarska županija,
* Općina Gračac.

Prilikom provedbi mjera s ciljem djelomičnog ublažavanja šteta od prirodnih nepogoda o kojima odlučuju spomenuta nadležna tijela, obavezno se uzima u obzir opseg nastalih šteta i utjecaj prirodnih nepogoda na stradanja stanovništva, ugrozu života i zdravlja ljudi, onemogućavanje nesmetanog funkcioniranja gospodarstva, a posebice ugroženih skupina na područjima zahvaćenom prirodnom nepogodom kao što je socijalni ili zdravstveni status.

Članove i broj članova Općinskog povjerenstva imenuje Općinsko vijeće na razdoblje od 4 godine i o njihovu imenovanju obavještava županijsko povjerenstvo.

Općinsko povjerenstvo za procjenu šteta od prirodnih nepogoda na području Općine Gračac broji ukupno pet (5) članova.

**Agrotehničke mjere**

Općinsko vijeće Općine Gračac na 14. sjednici održanoj 09.04.2019. godine donijelo je Odluku o agrotehničkim mjerama, mjerama za uređivanje, održavanje poljoprivrednih rudina i posebnih mjera zaštite od požara na području Općine Gračac („Službeni glasnik Općine Gračac“ 3/19;

**Mjere civilne zaštite**

Općinski načelnik Općine Gračac donio je Plan djelovanja civilne zaštite za područje Općine Gračac („Službeni glasnik Općine Gračac“ br. 7/22).

**Mjere zaštite od požara**

Zakonom o zaštiti od požara („Narodne novine“ broj 92/10) uređen je sustav zaštite od požara. U cilju zaštite od požara, Zakonom o zaštiti od požara („Narodne novine“ broj 92/10) propisano je poduzimanje organizacijskih, tehničkih i drugih mjera i radnji za:

* otklanjanje opasnosti od nastanka požara,
* rano otkrivanje, obavješćivanje te sprječavanje širenja i učinkovito gašenje požara,
* sigurno spašavanje ljudi i životinja ugroženih požarom,
* sprječavanje i smanjenje štetnih posljedica požara,
* utvrđivanje uzroka nastanka požara te otklanjanje njegovih posljedica.

Zaštitu od požara provode, osim fizičkih i pravnih osoba provode i udruge koje obavljaju vatrogasnu djelatnost i djelatnost civilne zaštite, Općina Gračac te Zadarska županija. Svaka fizička i pravna osoba odgovorna je za neprovođenje mjera zaštite od požara, izazivanje požara, kao i za posljedice koje iz toga nastanu. Dokumenti zaštite od požara na području Općine Gračac kojima se uređuju organizacija i mjere zaštite od požara su Plan zaštite od požara i Godišnji provedbeni plan unaprjeđenja zaštite od požara. Godišnji provedbeni plan unaprjeđenja zaštite od požara Općine Gračac donosi se na temelju Godišnjeg provedbenog plana unaprjeđenja zaštite od požara Zadarske županije.

**Mjere obrane od poplava**

Operativno upravljanje rizicima od poplava i neposredna provedba mjera obrane od poplava utvrđeno je Državnim planom obrane od poplava („NN“ broj 84/10), kojeg donosi Vlada RH, Glavnim provedbenim planom obrane od poplava (ožujak 2022), kojeg donose Hrvatske vode. Svi tehnički i ostali elementi potrebni za upravljanje redovnom i izvanrednom obranom od poplava utvrđuju se Glavnim provedbenim planom obrane od poplava i provedbenim planovima obrane od poplava branjenih područja. Navedeni planovi su javno dostupni na internetskim stranicama Hrvatskih voda. Državnim planom obrane od poplava uređuju se: teritorijalne jedinice za obranu od poplava, stupnjevi obrane od poplava, mjere obrane od poplava (uključivo i preventivne mjere), nositelje obrane od poplava, upravljanje obranom od poplava (s obvezama i pravima rukovoditelja obrane od poplava), sadržaj provedbenih planova obrane od poplava sustav za obavješćivanje i upozoravanje i sustav veza, mjere za obranu od leda na vodotocima. Obveze Državnog hidrometeorološkog zavoda su prikupljanje i dostava podataka, prognoza i upozorenja o hidrometeorološkim pojavama od značenja za obranu od poplava, upute za izradu izvještaja o provedenim mjerama obrane od poplava, kartografski prikaz granica branjenih područja.

**VIII.**

**Zaključak**

Općinsko vijeće Općine Gračac donijelo je Odluku o donošenju Plana djelovanja u području prirodnih nepogoda za područje Općine Gračac za 2024. godinu („Službeni glasnik Općine Gračac“ broj7/23), čime je ispunjena zakonska obaveza.

**IX.**

Ovo Izvješće objavit će se u „Službenom glasniku Općine Gračac“.

**PREDSJEDNICA:**

**Ankica Rosandić,** **uč. raz. nast.**

**OPĆINSKO VIJEĆE**

**KLASA: 363-01/24-01/3**

**URBROJ: 2198-31-02-24-3**

**Gračac, 18. travnja 2024. godine**

Na temelju članka 10., 11. i 16. Odluke o grobljima („Službeni glasnik Općine Gračac“ 8/20) te članka 32. Statuta Općine Gračac („Službeni glasnik Zadarske županije“, broj 11/13, „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na svojoj 22. sjednici održanoj 18. travnja 2024. godine donosi

**ODLUKU**

**o davanju suglasnosti na cijene grobnih naknada**

**Članak 1.**

Daje se suglasnost na visinu grobnih naknada (naknade za dodjelu grobnog mjesta na korištenje, godišnje naknade za korištenje grobnog mjesta, naknade za korištenje mrtvačnice) predloženu od strane uprave trgovačkog društva GRAČAC ČISTOĆA d.o.o. Gračac koje upravlja grobljima na području Općine Gračac prijedlogom od 19. veljače 2024. godine.

**Članak 2.**

Ova Odluka stupa na snagu danom donošenja, a objavit će se u “Službenom glasniku Općine Gračac”.

**PREDSJEDNICA:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 325-02/24-01/1**

**URBROJ: 2198-31-02-24-2**

**Gračac, 18. travnja 2024. godine**

Na temelju članka 536., stavak 1. Zakona o trgovačkim društvima ( „Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 111/12, 125/11, 68/13, 110/15, 40/19, 34/22, 18/23, 130/23), članka 88. Zakona o vodnim uslugama („Narodne novine 66/19“) i članka 32. Statuta Općine Gračac („Službeni glasnik Zadarske županije“, broj 11/13, „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na 22. sjednici održanoj 18. travnja 2024. godine, donijelo je

**O D L U K U**

**o davanju suglasnosti za pripajanje trgovačkog društva**

**GRAČAC VODOVOD I ODVODNJA, društvo s ograničenom odgovornošću**

**za djelatnosti javne vodoopskrbe i javne odvodnje**

**trgovačkom društvu VODOVOD d.o.o. za usluge opskrbe pitkom vodom**

**Članak 1.**

Ovom Odlukom Općinsko vijeće Općine Gračac daje suglasnost za pripajanje trgovačkog društva GRAČAC VODOVOD I ODVODNJA, društvo s ograničenom odgovornošću za djelatnosti javne vodoopskrbe i javne odvodnje, Park sv. Jurja 1, Gračac, OIB: 75083503725 (u daljnjem tekstu: Gračac vodovod i odvodnja d.o.o.), trgovačkom društvu VODOVOD d.o.o. za usluge opskrbe pitkom vodom, Špire Brusine 17, Zadar, OIB: 89406825003 (u daljnjem tekstu : Vodovod d.o.o. Zadar).

**Članak 2.**

Ovlašćuje se općinski načelnik Općine Gračac da u svojstvu zakonskog zastupnika Općine Gračac, kao člana/osnivača T.D. Gračac vodovod i odvodnja d.o.o., na skupštinama tog društva glasa za odluke kojima se provodi pripajanje te da poduzme sve druge radnje i postupke u svojstvu člana/osnivača društva s ciljem provedbe pripajanja.

**Članak 3.**

Ova Odluka stupa na snagu osmog dana od dana objave u „Službenom glasniku Općine Gračac“.

**PREDSJEDNICA OPĆINSKOG VIJEĆA:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 390-01/23-01/1**

**URBROJ: 2198-31-02-24-2**

**Gračac, 18. travnja 2024. godine**

Na temelju članka 32. Statuta Općine Gračac („Službeni glasnik Zadarske županije“, broj 11/13, „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na svojoj 22. sjednici održanoj 18. travnja 2024. godine donosi

**ODLUKU o usvajanju**

**Integriranog akcijskog plana energetski i klimatski održivog razvitka**

**Članak 1.**

Usvaja se Integrirani akcijski plan energetski i klimatski održivog razvitka općina Donji Lapac, Gračac, Lovinac, Plitvička Jezera, Udbina izrađen od strane tvrtke Speculum d.o.o. Zagreb.

**Članak 2.**

Tekst Akcijskog plana- SECAP (Sustainable Energy and Climate Action Plan) čini sastavni dio ove Odluke i nalazi se pohranjen u Općini Gračac.

**Članak 3.**

Ovlašćuje se općinski načelnik da potpiše Sporazum gradonačelnika za klimu i energiju.

**Članak 4.**

Ova Odluka stupa na snagu danom donošenja, a objavit će se u “Službenom glasniku Općine Gračac”.

**PREDSJEDNICA:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 240-01/24-01/3**

**URBROJ: 2198-31-02-24-1**

**Gračac, 18. travnja 2024. godine**

Na temelju članka 13. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2024.godini (Zaključak Vlade RH, KLASA: 022-03/24-07/13, URBROJ: 50301-29/23-24-2, od 31. siječnja 2024) i članka 32. Statuta Općine Gračac („Službeni glasnik Zadarske županije“ 11/13 i “Službeni glasnik Općine Gračac” 1/18 i 1/20, 4/21) Općinsko vijeće Općine Gračac na 22. sjednici održanoj dana 18. travnja 2024. godine donijelo je

**PLAN OPERATIVNE PROVEDBE**

**PROGRAMA AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA OPĆINU GRAČAC U 2024. GODINI**

**I.**

Ovim Planom operativne provedbe programa aktivnosti u provedbi posebnih mjera zaštite od požara od interesa za Općinu Gračac u 2024. godini (dalje u tekstu: Plan) se utvrđuju osnovne pretpostavke, planiranje i provedba preventivne i operativne aktivnosti, ustrojavanje i organizacija, uporaba vatrogasnih snaga i opreme, financiranje, zapovijedanje i nadzor u provedbi posebnih mjera na otklanjanju opasnosti od nastanka i širenja požara na području Općine Gračac u 2024. godini.

**II.**

Plan se temelji na Programu aktivnosti u provedbi posebnih mjera zaštite od požara od interesa za Republiku Hrvatsku u 2024. godini, u dijelu koji se odnosi na zadaće jedinica lokalne samouprave. Plan se temelji i na odredbama članka 5. i 6. Plana intervencija kod velikih požara otvorenog prostora na teritoriju Republike Hrvatske („NN“ broj 25/01), odredbama članka 12. Zakona o poljoprivrednom zemljištu („NN“ broj 20/18, 115/18, 98/19, 57/22) te odredbama Pravilnika o zaštiti šuma od požara („NN“ broj 33/14).

Ovim Planom se vrši privremeno usklađenje svih bitnih odrednica i podataka iz Procjene i Plana ugroženosti od požara Općine Gračac temeljem iskustava stečenih od njihovog donošenja do izrade ovog Plana.

**III.**

Općina Gračac je, za svoje područje izradila i donijela:

* Procjenu ugroženosti od požara i tehnoloških eksplozija (“Službeni glasnik Općine Gračac” 4/22) i
* Plan zaštite od požara i tehnoloških eksplozija (“Službeni glasnik Općine Gračac” 4/22)
* Odluku o agrotehničkim mjerama i mjerama za uređenje i održavanje poljoprivrednih rudina te mjerama zaštite od požara („Službeni glasnik Općine Gračac” 3/19) čime su propisane i mjere u dijelu koji se odnosi na zaštitu od požara.

**IV.**

Općina Gračac donijela je i sljedeće akte:

* Procjenu rizika od velikih nesreća na području Općine Gračac, (“Službeni glasnik Općine Gračac” 7/22)
* Plan djelovanja civilne zaštite Općine Gračac (“Službeni glasnik Općine Gračac” 7/22)
* Analizu stanja sustava civilne zaštite na području Općine Gračac u 2023. godini (“Službeni glasnik Općine Gračac” 7/23)
* Smjernice za organizaciju i razvoj sustava civilne zaštite na području Općine Gračac za razdoblje 2024. – 2027. godine (“Službeni glasnik Općine Gračac” 7/23)
* Godišnji plan razvoja sustava civilne zaštite za 2022. godinu na području Općine Gračac sa financijskim učincima za trogodišnje razdoblje 2024. – 2026. godine (“Službeni glasnik Općine Gračac” 7/23)
* Odluku o osnivanju i imenovanju načelnika, zamjenika načelnika i članova Stožera civilne zaštite Općine Gračac („Službeni glasnik Općine Gračac“ 6/23).
* Poslovnik o radu Stožera civilne zaštite Općine Gračac („Službeni glasnik Općine Gračac“ 9/18).
* Plan vježbi civilne zaštite za 2024. godinu (“Službeni glasnik Općine Gračac” 7/23)
* Odluku o određivanju pravnih osoba od značaja za sustav civilne zaštite na području Općine Gračac (“Službeni glasnik Općine Gračac” 3/20)
* Odluku o osnivanju postrojbe civilne zaštite opće namjene za područje Općine Gračac (“Službeni glasnik Općine Gračac” 7/20)
* Odluku o imenovanju povjerenika imenovanju povjerenika i zamjenika povjerenika civilne zaštite na području Općine Gračac (“Službeni glasnik Općine Gračac” 6/23)
* Shemu mobilizacije Stožera civilne zaštite Općine Gračac, KLASA: 810-01/19-01/3, URBROJ: 2198/31 01-19-1, od 15. svibnja 2019. godine
* Odluku o ustrojavanju Motriteljsko-dojavne službe (“Službeni glasnik Općine Gračac” 3/21)
* Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova (“Službeni glasnik Općine Gračac” 3/21)

**V.**

Prema Planu zaštite od požara na području Općine Gračac djeluju vatrogasna društva udružena u Vatrogasnu zajednice Općine Gračac:

**JVP Gračac, DVD Gračac i DVD Srb.**

* područje odgovornosti i djelovanja: čitavo područje Općine Gračac,
* zadaće: primanje poziva i izlazak na intervenciju u propisanom vremenu, gašenje svih vrsta požara bez obzira na složenost (požara otvorenog prostora, požara građevinskih i gospodarskih objekata), spašavanje ljudi i imovine ugroženih požarom, pružanje tehničke pomoći u nezgodama i opasnim situacijama, obavljanje drugih poslova u nezgodama, ekološkim nesrećama, sudjelovanje u provedbi preventivnih mjera zaštite od požara i eksplozija, edukacija stanovništva po pitanju vatrozaštite (naročito mladeži), sudjelovanje u provedbi preventivnih mjera zaštite od požara i eksplozija.

Mogući veći broj požara na otvorenom prostoru, pretežno u ljetnim mjesecima zahtijeva učešće većeg broja vatrogasaca, kako za sam period gašenja požara tako i po završetku akcije gašenja kod čuvanja požarišta pa pored navedenih postrojbi na području Općine Gračac mogu intervenirati i dobrovoljna vatrogasna društva udružena u Vatrogasnu zajednice Zadarske županije.

**VI.**

Radi omogućavanja normalnog kretanja vatrogasnim vozilima u šumskim područjima potrebno je izvršiti uklanjanje raslinja uz šumske putove na problematičnim dijelovima, a nakon izvršenog kontrolnog pregleda šumskih putova od strane članova JVP-a Gračac, DVD-a Gračac i DVD-a Srb. Za organizaciju i provedbu ove aktivnosti zadužuje se komunalni redar Općine Gračac, a za provedbu aktivnosti JVP Gračac, DVD Gračac i DVD Srb.

**VII.**

Budući da Općina Gračac nema odlagalište otpada na svom području, otpad nakon prikupljanja djelatnici komunalne tvrtke Gračac Čistoća d.o.o. odvoze na prostor ugovorenog odlagališta u Obrovcu. Ukoliko se povremeno pojave manje količine neovlašteno odloženog otpada komunalni redar obavještava djelatnike Gračac Čistoće d.o.o. koji nepropisno odloženi otpad uklanjaju.

**VIII.**

Posebnu pozornost treba posvetiti reciklažnom dvorištu kojim gospodari Gračac Čistoća d.o.o., radi smanjivanja mogućnosti nastanka požara i njegovog eventualnog širenja.

**IX.**

Motriteljsko-dojavna služba ustrojava se s ciljem ranog i pravovremenog otkrivanja i dojave požara. Na području Općine Gračac ne postoji klasično motrilačko mjesto.

**X.**

Vatrogasci JVP-a Gračac, DVD-a Gračac i DVD-a Srb vrše izviđačko preventivne ophodnje. Ophodnje se obavljaju u danima velikog i vrlo velikog razreda opasnosti od nastajanja i širenja požara otvorenog prostora te u danima prosudbe Vatrogasno operativnog centra za takvo djelovanje i to od 0:00 do 24:00 h.

**XI.**

Za ophodnju se koristi zapovjedno terensko vozilo. Vrstu vozila za ophodnje, dnevni raspored vatrogasaca i plan ophodnje izrađuje zapovjednik vatrogasne postrojbe.

Izviđačko preventivne ophodnje obavljat će vatrogasci u radnim odorama opremljeni potrebnom opremom. Dinamika izviđačko preventivnih ophodnji utvrđuje se po dnevnom nalogu zapovjednika, što se evidentira u dnevniku obavljanja ophodnji. U slučaju dojave motriteljsko dojavne službe na zamijećene događaje požarne opasnosti na terenu, ophodnja će se upućivati na takve lokacije s ciljem poduzimanja mjera za brzu akciju gašenja požara u začetku.

**XII.**

U slučaju eventualne potrebe za žurnu izradu prosjeka i probijanje protupožarnih putova radi zaustavljanja širenja šumskog požara na području Općine Gračac sukladno „Planu korištenja teške građevinske mehanizacije za žurnu izradu protupožarnih prosjeka i probijanja protupožarnih putova“, angažirat će se teška mehanizacija (Gračac Čistoća d.o.o., Gračac Vodovod i odvodnja d.o.o., Ceste Zadarske županija d.o.o., Nadcestarija Gračac, JURIĆ ISKOPI, PRIPREMNI RADOVI NA GRADILIŠTU)

**XIII.**

Vozila, oprema i tehnika JVP-a Gračac, DVD-a Gračac i DVD-a Srb potrebna za djelovanje tijekom protupožarne sezone moraju biti pripremljena i nalaziti se u ispravnom stanju. Pregled vozila obavlja zapovjednik VZ-a Gračac.

**XIV.**

Za koordinaciju u akcijama civilne zaštite na području Općine Gračacu slučaju nastupanja prirodnih nepogoda ustrojen je Stožer civilne zaštite Općine Gračac.

**XV.**

Poradi učinkovitog vođenja posebno složenih višednevnih intervencija, na raspolaganje operativnom stožeru intervencije i vatrogasnim snagama stavlja se prostor:

- JVP-a Gračac i DVD-a Srb

- zgrade općine.

**XVI.**

Za potrebe djelovanja operativnih i zapovjednih snaga civilne zaštite u slučaju neposredne opasnosti od teških prirodnih nepogoda koriste se prostori:

- JVP-a Gračac i DVD-a Srb

- zgrade općine.

**XVII.**

Osoba zadužena za koordinaciju provedbe Programa Vlade RH za Općinu Gračac je Načelnica Stožera civilne zaštite Općine Gračac Natalia Turbić (tel. 0997112112).

**XVIII.**

U Proračunu Općine Gračac za 2024. godinu osigurana su sredstva za potrebe sustava civilne zaštite u ukupnom iznosu 811.972,00 €, od čega 719.200,00 € isključivo za vatrogastvo.

**XIX.**

Ovaj Plan će se objaviti u „Službenom glasniku Općine Gračac“ i stupa na snagu danom objave.

**Predsjednica:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 061-01/24-01/1**

**URBROJ: 2198-31-02-24-5**

**Gračac, 18. travnja 2024. g.**

Temeljem čl. 8. i 32. Statuta Općine Gračac („Službeni glasnik Zadarske županije“ 11/13, „Službeni glasnik Općine Gračac“ 1/18, 1/20, 4/21) te čl. 14. Odluke o javnim priznanjima Općine Gračac („Službeni glasnik Općine Gračac“ 2/14), Općinsko vijeće Općine Gračac na 22. sjednici održanoj 18. travnja 2024. godine donosi

**ODLUKU O DODJELI**

**ZAHVALNICE OPĆINE GRAČAC**

**U 2024. GODINI**

**Članak 1.**

Javno priznanje „Zahvalnica Općine Gračac“ u 2024. godini dodjeljuje se Ravnateljstvu civilne zaštite, Područnom uredu Civilne zaštite Split, Službi civilne zaštite Zadar, Ivana Mažuranića 26b, 23 000 Zadar za doprinos Općini Gračac, ugroženim građanima i zajednici u cjelini u kriznim situacijama u vidu pomoći na terenu te dostave nedostajuće materijalne pomoći i opreme (isušivači, vreće za pijesak).

**Članak 2.**

Priznanje iz čl. 1. ove Odluke u obliku tiskanog priznanja uručit će se prigodom Dana Općine Gračac 2024. godine.

**Članak 3.**

Ova Odluka stupa na snagu danom donošenja, a objavit će se u „Službenom glasniku Općine Gračac“.

**PREDSJEDNICA:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 061-01/24-01/1**

**URBROJ: 2198-31-02-24-6**

**Gračac, 18. travnja 2024. g.**

Temeljem čl. 8. i 32. Statuta Općine Gračac („Službeni glasnik Zadarske županije“ 11/13, „Službeni glasnik Općine Gračac“ 1/18, 1/20, 4/21) te čl. 14. Odluke o javnim priznanjima Općine Gračac („Službeni glasnik Općine Gračac“ 2/14), Općinsko vijeće Općine Gračac na 22. sjednici održanoj 18. travnja 2024. godine donosi

**ODLUKU O DODJELI**

**GODIŠNJE NAGRADE OPĆINE GRAČAC**

**U 2024. GODINI**

**Članak 1.**

Javno priznanje „Godišnja nagrada Općine Gračac“ u 2024. godini dodjeljuje se Hrvatskoj gorskoj službi spašavanja, Galovićeva 8, Zagreb, za doprinos i postignuća pri akcijama pomoći ljudima i životinjama, dostavi hrane i lijekova tijekom prirodnih nepogoda, kao i u potražnim akcijama za mještanima Općine Gračac i planinarima.

**Članak 2.**

Priznanje iz čl. 1. ove Odluke u obliku tiskanog priznanja uručit će se prigodom Dana Općine Gračac 2024. godine.

**Članak 3.**

Ova Odluka stupa na snagu danom donošenja, a objavit će se u „Službenom glasniku Općine Gračac“.

**PREDSJEDNICA:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 401-02/24-01/2**

**URBROJ: 2198-31-02-24-2**

**Gračac, 18. travnja 2024. godine**

Na temelju članka 32. Statuta Općine Gračac („Službeni glasnik Zadarske županije“, broj 11/13, „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na svojoj 22. sjednici održanoj 18. travnja 2024. godine donosi

**Odluku o otpisu zastarjelih potraživanja**

**Članak 1.**

Ovom Odlukom se odobrava otpis i isknjižavanje dospjelih potraživanja čiju naplatu za Hrvatske vode provodi Općina Gračac s osnova naknade za uređenje voda nenaplativih zbog zastare, a dospjelih zaključno do 31. 12. 2017. godine, a za koja nisu pokrenuti ovršni postupci niti su ista osigurana založnim pravom.

**Članak 2.**

Potraživanja iz čl. 1. ove Odluke otpisuju se u ukupnom iznosu od 60.608,38 eura.

**Članak 3.**

Knjiženje u poslovnim knjigama u skladu s ovom Odlukom provest će se s datumom 1. 5. 2024. godine.

Zadužuje se Odsjek za proračun i financije JUO Općine Gračac za evidentiranje promjena u poslovnim knjigama Općine Gračac sukladno odredbama ove Odluke.

**Članak 4.**

Ova Odluka stupa na snagu danom donošenja.

**PREDSJEDNICA:**

**Ankica Rosandić, uč. raz. nast.**

**OPĆINSKO VIJEĆE**

**KLASA: 601-01/24-01/1**

**URBROJ: 2198-31-02-24-2**

**Gračac, 18. travnja 2024. godine**

Temeljem članka 35. st. 1. t. 4. Zakona o predškolskom odgoju i obrazovanju («Narodne novine» 10/97, 107/07, 94/13, 98/19, 57/22, 101/23) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na 22. sjednici održanoj 18. travnja 2024. g. donosi

**Odluku o davanju suglasnosti**

**na Plan upisa**

**Članak 1.**

Daje se suglasnost na Plan upisa u Dječji vrtić Baltazar za pedagošku godinu 2024./2025. Upravnog vijeća Dječjeg vrtića Baltazar KLASA: 601-01-24-01/09, URBROJ: 2198/31-04-24-01 od 28. 03. 2024. godine.

**Članak 2.**

Ova Odluka stupa na snagu danom donošenja, a objavit će se u „Službenom glasniku Općine Gračac“.

**PREDSJEDNICA:**

**Ankica Rosandić, uč. raz. nast.**

|  |
| --- |
| "Službeni glasnik Općine Gračac» - Službeno glasilo Općine Gračac  Izdavač: Općina Gračac  Uredništvo: Bojana Fumić, Sandra Kukić  Gračac, Park sv. Jurja 1, 23440 Gračac, telefon 023/773-007  Službeni glasnik objavljuje se i na: [**www.gracac.hr**](http://www.gracac.hr)  Broj tiskanih primjeraka: 30 |